OpenLLM-France/wikimedia huggingface dataset:
# Riu Vizela

El riu Vizela és un riu portugués que naix a Alto de Morgaír, a l'antiga freguesia de Gontim, municipi de Fafe, i és afluent del riu Ave.
En el seu recorregut, en direcció nord-este-sud-oest, rega successivament els pobles de Fafe, Felgueiras, Guimarães, Vizela i Santo Tirso.
En aquest riu es troba la presa de Queimadela. L'estuari del Vizela, amb marges entre les freguesies de Vila das Aves i Rebordões, convergeix al marge esquerre del riu Ave al municipi de Santo Tirso.
Com a nota important en la geografia d'aquest riu, es troba immediatament a continuació de la presa de Queimadela: és allí on es troba Olas (ô). Per caprici de la natura, allí i en un recorregut de més de cent metres, el riu desapareix sota penyals enormes, per a sorgir immediatament després, rugint amenacador.
Té com a principals afluents el Ferro pel marge esquerre.

## Pont de l'Aliança

El 6 de novembre del 2021, s'inaugurà el pont de l'Aliança, que connecta les freguesies de Santo Adrião i Tagilde, a Vizela, que posà fi a un vell problema de connexió entre l'est i l'oest del municipi, separats pel riu Vizela.
El pont de l'Aliança substitueix el Pont Nou, nom de l'antic pont entre els dos marges del Vizela, la referència més antiga del qual recula al 1735, on no es podien encreuar dos cotxes lleugers i per on el trànsit de vehicles pesats era impossible.
Aquest té 60 m de llarg, amb un sol arc, té 10 m d'amplària i passos per a vianants d'1,5 m a ambdós costats.

## Referències

* ↑ «500 a comer feijoada em cima da nova ponte que une Vizela» (en portugués).
# Ria de Camariñas

La ria de Camariñas és una ria de la província de la Corunya, a Galícia. Forma part de les Rías Medias, sovint englobades dins les Rías Altas, i es troba entre la ria de Corme i Laxe i la ria de Corcubión.
Està formada per la desembocadura del riu Grande, que banya els municipis de Camariñas, Muxía i Vimianzo. Els seus límits són el cap Vilán al nord i Muxía al sud.
# Garrotxes

Les Garrotxes de Conflent, o, simplement, les Garrotxes, és una subcomarca natural situada a l'extrem nord-oest de la comarca nord-catalana del Conflent.
S'estén per la vall de la Ribera de Cabrils, dita antigament Vall del Feu, així com per la vall d'Évol. Aquesta subcomarca té una població extremadament reduïda i una fesomia d'alta muntanya. La subcomarca és conformada per una petita part del vessant sud-oest del massís del Madres i una part de l'alta vall de la Ribera de Cabrils, i inclou el Puig de la Tossa, però no el Coll de la Perxa. Concretament, en formen part les comunes de Caudiers de Conflent, Censà, Ralleu, Aiguatèbia i Talau, Orellà i una part del terme d'Oleta. Cal esmentar que moltes d'aquestes comunes són dels ens municipals menys poblats de la Catalunya del Nord i dels Països Catalans. Quatre d'aquestes són les quatre comunes catalanes menys habitades: Caudiers de Conflent (6), Orellà (15), Ralleu (16) i Censà (17).
| Municipi | Habitants |
| Aiguatèbia i Talau | 46 |
| Caudiers | 6 |
| Censà | 17 |
| Orellà | 15 |
| Ralleu | 16 |

## Referències

* ↑ «Garrotxes». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Pàgina de la Vall de les Garrotxes
# OTO M35
## Descripció

La OTO M35 va entrar en servei en 1935, igual que la SRCM M35 i la Breda M35, representant la nova generació de granades de mà amb les quals el Regio Esercito va entrar a la Segona Guerra Mundial. Es tracta d'una granada ofensiva, composta per una carcassa d'alumini pintada de color vermell amb 36 g de trinitrotoluè, que en detonar fragmenta una esfera de plom plena de perdigons del mateix metall.
Aquesta granada és la més senzilla de la sèrie M35. L'espoleta d'impacte és accionada per una esfera de plom sostinguda entre una coberta cònica i un percussor accionat mitjançant un ressort. Una característica interessant és el disseny de l'esfera, que conté perdigons de plom, destinada a fragmentar-se en el moment de la detonació. Atès que la granada era ofensiva, els dissenyadors no desitjaven que un esquerdill d'aquesta volés lluny del lloc de la detonació i ferís al soldat que l'havia llançat. Per aquest motiu l'esfera havia de trencar-se en petits fragments en el moment de detonar. La càpsula interna conté la càrrega explosiva i el tub detonador. Un prim cèrcol de filferro manté juntes les dues meitats de la carcassa per un lloc específic, mantenint la separació a fi i efecte de no afectar el mecanisme de l'espoleta.

## Referències

* ↑ «Adopció pel Regio Esercito» (en (italià)). Arxivat de l'original el 2012-07-01. [Consulta: 17 gener 2019].
* ↑ «Descripción de la granada OTO M35» (en anglès).

## Bibliografia

* Li armi i li artiglierie in servizio de F. Grandi, 1938.
* Enciclopèdia delle armi, Melita Editori, La Spezia 1995.
* Dizionario delle armi de Letterio Musciarelli, Milano 1978.
* Armi della fanteria italiana nella seconda guerra mondiale de Nicola Pignato, 1978.

## Vegeu també

* OTO M42
* Carcassa (obús)

## Enllaços externs

* Granada OTO M35 (en italià)
* Esquemes tècnics de la OTO M35 (en italià)
# Australosyodon nyaphuli

Australosyodon nyaphuli és una espècie extinta de teràpsid dinocèfal. Visqué durant el període Permià mitjà a Sud-àfrica.
Era un dels dinocèfals més primitius. Tenia una grandària mitjana, amb el crani d'uns 26 cm de longitud, i possiblement tenia una talla d'1,8 metres.

## Classificació

| Anteosauria | Microsyodon Archaeosyodon Syodontinae Notosyodon Australosyodon Syodon Anteosaurinae (z. B. Anteosaurus) |

## Referències

* ↑ Australosyodon The first primitive Anteosaurid Dinocephalian from the Upper Permian of Gondwana Arxivat 2011-07-16 a Wayback Machine. (anglès)
* ↑ Palaeocritti - a guide to prehistoric animals. «Australosyodon nyaphuli» (en anglès). Arxivat de l'original el 15 de març 2016. [Consulta: 19 setembre 2010].
# Giordano

Giordano és el nom dels següents personatges:
* Giordano da Pisa (Pisa, Toscana, 1260 - Piacenza, 1311), frare dominic italià venerat com a beat per l'Església catòlica
* Luca Giordano (Nàpols, 1634 - 1705), pintor barroc italià
* Paolo Giordano (Torí, 1982), escriptor italià
* Umberto Giordano (Foggia, 1867 - Milà, 1948), compositor italià que va compondre fonamentalment òpera
* Vitale Giordano, matemàtic italià del segle xvii
* Felice Giordano (Torí, 1825 - Vallombrosa, 1892), enginyer, geòleg i muntanyenc italià
# Gioiosa Ionica

Gioiosa Ionica és un comune (municipi) de la Ciutat metropolitana de Reggio de Calàbria, a la regió italiana de Calàbria. A 1 de gener de 2019 la seva població era de 7.114 habitants.

## Referències

* ↑ «Resident population on 1st january» (en anglès). ISTAT. [Consulta: 4 febrer 2020].
# Geistown

Geistown és una població dels Estats Units a l'estat de Pennsilvània. Segons el cens del 2000 tenia 2.555 habitants.

## Demografia

Segons el cens del 2000, Geistown tenia 2.555 habitants, 1.105 habitatges, i 749 famílies. La densitat de població era de 913,4 habitants per quilòmetre quadrat.
Dels 1.105 habitatges en un 25,2% hi vivien nens de menys de 18 anys, en un 57,4% hi vivien parelles casades, en un 7,9% dones solteres, i en un 32,2% no eren unitats familiars. En el 29,7% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,1% tenia menys de 18 anys, un 5,8% entre 18 i 24, un 24,1% entre 25 i 44, un 26,2% de 45 a 60 i un 22,8% 65 anys o més.
L'edat mediana era de 44 anys. Per cada 100 dones de 18 o més anys hi havia 84,5 homes.
La renda mediana per habitatge era de 33.646 $ i la renda mediana per família de 47.049 $. Els homes tenien una renda mediana de 32.478 $ mentre que les dones 22.134 $. La renda per capita de la població era de 21.002 $. Entorn del 4% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geistown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Geistown». American Fact Finder. Oficina del Cens dels Estats Units, 12-01-2010.
# Ria de Corcubión

La ria de Corcubión, també coneguda com a ria de Cee i Corcubión, és una ria de la província de la Corunya, a Galícia. És la més septentrional de les anomenades Rías Baixas i es troba entre la ria de Camariñas i la ria de Muros i Noia.
Banya els municipis de Fisterra, Corcubión, Cee, Dumbría i Carnota. Aquesta ria descriu un ampli arc que, des del cap Fisterra, la desembocadura del riu Xallas (en el poble d'O Ézaro) i el monte Pindo, que domina el conjunt, es va obrint cap al sud fins a la platja de Carnota, raó per la qual es va transformant en una badia.

## Galeria d'imatges

* La ria des de Brens, al municipi de Cee
# Ras Salakta

Ras Salakta (àrab: رأس سلقطة, Raʾs Salaqṭa) és un cap de la costa oriental de Tunísia, a la governació de Mahdia, uns 12 km al sud de la ciutat de Mahdia i a la vora de les ruïnes romanes de Salaktum i de la moderna vila de Salakta. És un lloc turístic.
# Rassemblement Bleu Marine

El Rassemblement Bleu Marine (RBM) és una coalició política francesa de partits sobiranistes, amb vocació electoral, anunciada per Marine Le Pen el 24 de març de 2012 a París en el congrés fundacional del partit Sobirania, Identitat i Llibertats (SIEL), i llançat oficialment el 8 de març l'any següent. L'associació va ser donada d'alta formalment a la prefectura dels Alts del Sena el 3 de novembre de 2012. Era presidida per Marine Le Pen i el secretari general era Gilbert Collard.
Aquesta coalició va ser fundada en el marc de la campanya per a les eleccions legislatives de 2012 pel Front Nacional (FN) de Marine Le Pen, al costat en particular del SIEL de Paul-Marie Costeaux, l'Entente Republicane (ER) de Jacques Peyrat, de Rassemblement républicain de Jean-Yves Narquin, i amb el suport (sense participació) Parti de l'in-nocence de Renaud Camus. En el marc de les eleccions legislatives de 2012, el Rassemblement Bleu Marine va obtenir dos diputats: Marion Maréchal-Le Pen, a Vaucluse, i Gilbert Collard, al Gard. Quan el 2013 es va crear el partit Patrie et citoyenneté (PeC) presidit per Bertrand Dutheil de La Rochère, antic chevènementista, es va unir a la coalició i es va convertir en el seu tresorer.
A principis del 2016, diverses personalitats del moviment van anunciar la seva dissolució. El SIEL, l'únic partit a part de l'FN que va tenir vida militant, va abandonar l'RBM el novembre del mateix any. Després de les eleccions legislatives de 2017, la RBM va cessar tota activitat política.

## Referències

* ↑ «association Rassemblement Bleu Marine - R.N.A. : W922006095», 03-11-2012. [Consulta: 11 setembre 2016].
* ↑ «Le FN va-t-il changer de nom ?». [Consulta: 23 juin 2015].
* ↑ «A quoi sert le Rassemblement Bleu Marine? À intégrer ceux que le FN dédiabolisé n'assume plus». [Consulta: 14 març 2016]..
# Junko Ishida

Junko Ishida (石田 順子, 11 de març de 1966) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1981 | 3 | 0 |
| Total | 3 | 0 |

## Referències

* ↑ Japan Football Association(japonès)
# Retaule de Sant Esteve Protomàrtir

«Retaule de Sant Esteve Protomàrtir» té aquests significats:
* Retaule de Sant Esteve Protomàrtir (Granollers): Retaule gòtic del taller dels Huguet-Vergós destinat a l'església parroquial de Granollers i avui localitzat parcialment al Museu Nacional d'Art de Catalunya
* Retaule de Sant Esteve Protomàrtir (la Garriga): Probable còpia del Retaule de Sant Esteve Protomàrtir de Granollers realitzat també al taller dels Huguet-Vergós i avui encara al seu emplaçament original, a l'església de la Doma de la Garriga.
* Retaule de Sant Esteve:
** Retaule de Sant Esteve de Gualter, obra de Jaume Serra de 1385, actualment al MNAC.
# Rhinella acrolopha

Rhinella acrolopha és una especie de gripau de la família dels bufònids. Va ser descrit com Rhamphophryne acrolopha per Linda Trueb el 1971 i reclassificat en el gènere Rhinella el 2007 per Chaparro et alii.
Es tracta d'un habitant terrestre tant de les terres baixes humides com dels boscos de muntanya inferior, però no se'n coneix d'hàbitats secundaris. Prefereix zones properes a rierols. Durant el dia, s'estan enmig de la fullaraca del sòl del bosc, i a la nit ocupen fulles de vegetació fins a 0,5 m sobre el sòl. No se sap com es reprodueixen però podria ser per desenvolupament directe si és com altres membres del gènere. Es van observar femelles gràvides els mesos de febrer, març i juliol.

## Distribució

Viu a la Serranía del Darién a Panamà i la zona fronterera amb Colòmbia (Parc Nacional Los Katíos) a 1410–1480 m d'altitud.
Segons la Llista Vermella de la UICN és en perill. La majoria de les subpoblacions conegudes s'estan a àrees protegides. Fora d'aquestes zones són amenaçades per la desforestació per l'agricultura. A més, el cultiu de drogues amb molts agroquímicsaugmenten al Cerro Tacarcuna. La fumigació de cultius il·legals amb glifosat és un altre risc. La subpoblació de Panamà és remota i actualment no amenaçada.

## Referències

* ↑ Trueb, Linda. «Phylogenetic relationships of certain neotropical toads with the description of a new genus (Anura : Bufonidae)». Contributions in science, 216, 08-07-1971, pàg. 1–40. DOI: 10.5962/p.241202. ISSN: 0459-8113.
* ↑ Carlos Chaparro, Juan; Pramuk, Jennifer B.; Gluesenkamp, Andrew G. «A new species of arboreal Rhinella (Anura: Bufonidae) from cloud forest of southeastern Peru.» (en anglès). Herpetologica, 63, 2, 16-06-2007, pàg. 203-212. DOI: 10.1655/0018-0831(2007)63[203:ANSOAR]2.0.CO;2. ISSN: 0018-0831.
* 1 2 SSC Amphibian Specialist Group «Cerro Mali Beaked Toad Rhinella acrolopha» (en anglès). Llista Vermella de la UICN, 2020. DOI: 10.2305/IUCN.UK.2020-3.RLTS.T54875A54342343.en.
* ↑ Frost, Darrel R. «» (en anglès). Amphibian Species of the World, 2022. DOI: 10.5531/db.vz.0001.
# Rhinella amboroensis

Rhinella amboroensis una especie de gripau de la família dels bufònids. És endèmica de Bolívia. Va ser descrit per Michael B. Harvey i Eric N. Smith el 1993.
Té el dors berrucat marró fosc amb una línia grog pàl·lid. Viu hàbitats aquàtics i terrestres dins dels boscos núvols, inclosos els petits rierols. És una espècie en desenvolupament larvari. Se'n van trobar exemplars immòbils al fons d'un rierol clar durant el dia. Per aquest comportament i una extensa corretja als peus, se suposa que té un hàbit aquàtic.

## Distribució

Cochabamba, La Paz Santa Cruz.

## Referències

* ↑ Harvey, Michael B.; Smith, Eric Nelson «A new species of aquatic Bufo (Anura: Bufonidae) from cloud forests in the Serranía de Siberia, Bolivia.» (en anglès). Proceedings of the Biological Society of Washington, 106, 1993, pàg. 442–449.
* ↑ De La Riva et al., 2000, p. 75.
* ↑ De La Riva, Ignacio; Lötters, Stefan; Köhler, Jörn; Reichle, Steffen «Ten years of research on Bolivian amphibians : updated checklist, distribution, taxonomic problems, literature and iconography» (en anglès). Revista Española de Herpetologia. Asociación herpetológica española, 14, 2000, pàg. 19-164.
* ↑ SSC Amphibian Specialist Group «Cochabamba Toad Rhinella amboroensis» (en anglès). Llista Vermella de la UICN, 2020.
* ↑ Köhler, 2000, p. 82.
* ↑ De La Riva et al., 2000, p. 26.

## Bibliografia

* Köhler, Jörn. Amphibian diversity in Bolivia : a study with special reference to montane forest regions. Bonn: Zoologisches Forschungsinstitut und Museum Alexander Koenig, 2000. ISBN 3-925382-52-6.
# Josef Černý

Josef Černý (Frýdek-Místek, 11 de maig de 1993) és un ciclista txec, professional des del 2012. Actualment corre al Quick-Step Alpha Vinyl Team. En el seu palmarès destaca una victòria d'etapa al Giro d'Itàlia de 2020.

## Palmarès

* 2013
** Campió de Txèquia sub-23 en contrarellotge
* 2014
** 1r al Visegrad 4 Bicycle Race-GP Czech Republic
* 2015
** Campió de Txèquia sub-23 en contrarellotge
* 2017
** 1r al Czech Cycling Tour i vencedor d'una etapa
** 1r a l'Okolo jižních Čech
* 2018
** Vencedor d'una etapa a la Okolo jižních Čech
* 2020
** Campió de Txèquia en contrarellotge
** Vencedor d'una etapa al Tour de Poitou-Charentes
** Vencedor d'una etapa al Giro d'Itàlia
* 2021
** Campió de Txèquia en contrarellotge
* 2022
** 1r a la Volta a Eslovàquia
** Vencedor d'una etapa a la Setmana Internacional de Coppi i Bartali
* 2023
** Vencedor d'una etapa al Tour de Romandia

### Resultats al Giro d'Itàlia

* 2019. 115è de la classificació general
* 2020. 86è de la classificació general. Vencedor d'una etapa
* 2023. No surt (11a etapa)

## Referències

* ↑ Deceuninck-Quick Step se renforce avec l'arrivée de Josef Cerny, sur rtbf.be, 19 novembre 2020 (consulté le 19 novembre 2020).
* ↑ esport3. «Els supervivents del Giro es rebel·len», 23-10-2020. [Consulta: 28 octubre 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Josef Černý a ProCyclingStats
# Colin O'Donoghue

Colin O'Donoghue (Drogheda, 9 d'agost de 1979) és un actor irlandès. És conegut per interpretar al capità Killian "Garfi" Jones, en la sèrie de la cadena ABC, Once Upon a Time.

## Biografia

Colin va néixer a Drogheda, en una família catòlica. Assistí a l'Escola d'Alegria d'Interpretació a Dublín. O'Donoghue fou a París quan tenia 16 anys i va estar allà durant un mes per aprendre el francès.
Està casat amb Helen O'Donoghue. L'1 d'agost de 2013, la parella va debutar com pares d'un fill de nom Evan.
Participava en una banda de nom "The Enemies" com guitarrista, però degut a la seva falta de temps per les gravacions de Once Upon a Time va sortir de la banda.

## Filmografia
### Cinema

| Any | Títol | Paper | Notes |
| 2002 | Home for Christmas | Norman Quested | Secundari |
| 2006 | 24/7 | Nick | Protagonista |
| 2009 | The Euthanizer | Ben | Secundari |
| 2009 | Wild Decembers | Joven Guardia | Secundari |
| 2011 | Identity | John Bloom | Secundari |
| 2011 | El ritu | Michael Kovak | Protagonista |
| 2012 | Storage 24 | Mark | Protagonista |

### Televisió

| Any | Títol | Paper | Notes |
| 2001 | Rebel Heart | Rowe | 1 Episodi |
| 2004 | Love Is the Drug | Peter | 2 Episodis |
| 2005 | Proof | Jamie | 2 Episodis |
| 2005 | Fair City | Emmett Fitzgerald | 3 Episodis |
| 2006-2008 | The Clinic | Conor Elliott | Secundari |
| 2009 | Els Tudor | Duc Felip de Baviera | 1 Episodi |
| 2012-present | Once Upon a Time | Capità Killian "Garfi" Jones | Principal |

## Enllaços externs

* Colin O'Donoghue - Lloc web oficial
# Raziezd 18

Raziezd 18 (en rus: Разъезд 18) és un poblet del krai de Khabàrovsk, a Rússia, que el 2012 tenia 32 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Paderna

Paderna és un municipi situat al territori de la província d'Alessandria, a la regió del Piemont (Itàlia).
Limita amb els municipis de Carezzano, Costa Vescovato, Spineto Scrivia, Tortona i Villaromagnano.
# Riu Vim

El riu Vim (rus: Вымь, Komi: Емва, Emva) és un riu de la República de Komi, Rússia. És un afluent del Riu Vítxegda a la conca del Dvinà Septentrional. Té 499 km de llarg, i la seva Conca hidrogràfica cobreix 25.600 km². La seva descàrrega mitjana és de 196 m3/s.
El Vim té les seves fonts als contraforts sud de la cresta de Timan. Discorre cap al sud, a través d'un paisatge de taigà pla de boscos de coníferes i troberess. Al curs alt del riu hi ha trams de ràpids. S'uneix al Vítxegda a l'assentament d’Ust-Vim. El riu s'utilitza per a la flotació de fusta i productes de fusta, i és navegable en els seus trams inferiors.
Els seus principals afluents són, des de la dreta: Vorkva, Edva, Pozheg i Chub, i des de l'esquerra: Koin i Veslana.

## Referències

* ↑ «Государственный водный реестр: река Вымь (Юлва, в верховье-Эмба)». [Consulta: 14 febrer 2024].
# Sant Climent de Torogó

Sant Climent de Torogó és l'església romànica del poble de Torogó, en el terme actual de Tremp, dins de l'antic terme d'Espluga de Serra.
Originalment fou un santuari (és així esmentada el 974), i just deu anys després, el 984, ja acull un priorat benedictí del monestir d'Alaó. És probable que a partir de l'establiment del priorat sorgís el poble al voltant seu.
Gràcies a la documentació conservada del monestir d'Alaó, Sant Climent de Torogó és una església, i priorat, àmpliament documentada des del segle ix. En el moment de la seva decadència és possible que els seus monjos anessin a engruixir el nou priorat creat a Sant Pere dels Masos de Tamúrcia.
És una església molt transformada al llarg dels segles, fins al punt que es fa difícil de reconèixer-ne els elements romànics. És allargassada, de forma desproporcionada; té una sola nau, coberta amb volta de canó irregular: rebaixada als peus de la nau i més estreta i semicircular a la part propera a l'absis. La porta és al nord, i té un petit campanar d'espadanya d'un sol ull.
En un origen, aquesta església devia ser molt més petita i coberta amb fusta. Es tractaria del tram que ara presenta la volta rebaixada, contigua a l'absis. Aquest és semicircular, però allargassat, seguint models arcaics. El guix que cobreix les parets interiors impedeix fer-ne una anàlisi més acurada i precisa.
A l'exterior es veu un aparell molt primitiu, irregular, però distribuït en filades regulars. Tot fa pensar que es tracta d'un edifici, en la seva part original, molt antic, dels voltants de l'any 1000, però que sofrí posteriors remodelacions que el dugueren a l'estat actual.

## Bibliografia

* ADELL I GISBERT, Joan-Albert. "Sant Climent de Torogó". Dins El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7
* BELLMUNT I FIGUERAS, Joan. "Torogó". Dins Pallars Jussà, IV. Lleida: Pagès Editors, 2000 (Fets, costums i llegendes, 34). ISBN 84-7935-755-X
* BOIX, Jordi. "La Terreta. Espluga de Serra", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9
* ROCAFORT, Ceferí. "Sapeyra", a Geografia general de Catalunya dirigida per Francesch Carreras y Candi. Provincia de Lleyda. Barcelona: Establiment Editorial d'Albert Martín, després del 1900.

## Enllaços externs

* Institut Cartogràfic de Catalunya
# Anna Sanchis Chafer

Anna Sanchis Chafer (El Genovés, Costera, 18 d'octubre de 1987) és una ciclista professional valenciana, actualment a l'equip Wiggle High5.
Encara que va nàixer a Genovès du des dels 6 anys vivint a Xàtiva. És filla del ciclista professional José Salvador Sanchis amb el que va coincidir ella com a corredora i ell com a director en l'equip Comunitat Valenciana.

## Palmarès

* 2008
** 1a a Estella
* 2012
** Campiona d'Espanya en ruta
** Campiona d'Espanya en contrarellotge
** 1a a la Copa d'Espanya
** 1a a l'Emakumeen Aiztondo Sari Nagusia
* 2013
** Campiona d'Espanya en contrarellotge
* 2015
** Campiona d'Espanya en ruta
** Campiona d'Espanya en contrarellotge
* 2016
** Campiona d'Espanya en contrarellotge

## Referències

* ↑ José Salvador Sanchis Tormé
* ↑ Comunidad Valenciana (CVA) - UCI-2007

## Enllaços externs

* Fitxa d'Anna Sanchis Chafer (cqranking.com)
* Fitxa d'Anna Sanchis Chafer (sitiodeciclismo.net)
* Entrevista a Anna Sanchis Chafer i Jesús Hernández (elpedaldefrodo.com)
* Entrevista a Anna Sanchis Chafer (puro-ciclismo.blogspot.com)
* Fitxa d'Anna Sanchis Chafer (cyclebase.nl)